**ŠOLSKI SKLAD OŠ MALEČNIK**

**Malečnik 61**

**2229 Malečnik**

**ZAPISNIK 6. SEJE ŠOLSKEGA SKLADA OŠ MALEČNIK**

v šolskem letu 2013/2014, ki je bila v četrtek, 3. 4. 2014, ob 18. uri v prostorih OŠ Malečnik.

Prisotni člani: g. Dejan Senekovič (predsednik sklada, predstavnik staršev), ga. Cvetka Černko (predstavnica staršev), ga. Mojca Bruić (predstavnica staršev), g. Tomaž Škrlec (predstavnik staršev), ga. Katja Kozjek Varl (podpredsednica sklada, predstavnica šole), g. Milan Pečovnik (predstavnik šole), ga. Sonja Rečnik (predstavnica šole).

Prisotna sta bila tudi ravnatelj g. Rudolf Sedič in ga. Anica Kramberger.

**Dnevni red:**

1. Ugotovitev sklepčnosti in potrditev dnevnega reda.
2. Pregled in potrditev zapisnika prejšnje seje.
3. Otvoritev večnamenskega športnega igrišča.
4. Razno.

K točki 1

G. Dejan Senekovič je pozdravil navzoče in ugotovil, da je odbor Šolskega sklada sklepčen. Prebral je predlagan dnevni red, ki smo ga prisotni člani soglasno potrdili.

K točki 2

Pregledali in potrdili smo zapisnik prejšnje seje.

K točki 3

* G. Sedič nam je povedal, da je dolg do podjetja Elan Inventa d.o.o v celoti poravnan, in sicer s 6. 3. 2014. V kratkem pričakujemo podpis uporabnega dovoljenja za večnamensko športno igrišče.
* Na igrišču potekajo dela, kot so odstranjevanje starih dreves in zapuščenega grmičevja, sejanje trave in preplastitev starega košarkaškega igrišča. Preplastitev košarkarškega igrišča v vrednosti 4500€ je financiral sponzor. Do otvoritve igrišča bodo položeni tudi tlakovci, speljala se bo potka, z g. Prahom se dogovarjamo za postavitev reflektorjev ob igrišču.
* S pomočjo sponzorjev bomo pridobili nekaj grmovnic in dreves za ozelenitev okolice igrišča.
* Določen je datum za otvoritev večnamenskega igrišča, in sicer 17.5. 2013. Otvoritev bo sovpadala z načrtovanim špotnim dnevom »Dan druženja vseh generacij«, vseslovensko akcijo, katere del je zadnja leta tudi naša šola.
* Dogovorili smo se o okvirnem programu otvoritve, in sicer:

7.30 – 9.00: izvajajo se dejavnosti, predpisane s pravili akcije »Šport špas« (policija, vojska, gasilci, reševalci...)

9.30 – 10.00: razglasitev rezultatov po pravilih akcije »Šport špas« in **povabilo na otvoritev novega, večnamenskega igrišča**

**10.30 – 11.00: OTVORITEV**

 **- govor predsednika šolskega sklada**

 **- govor ravnatelja**

 **- govor predstavnika izvajalca**

 **- govor župana**

 **- prerez traku**

 **- župnik**

Na prihodnji seji bomo določili koordinatorja in povezovalca otvoritve. Zadolžili bomo posameznike za določene segmente celotnega poteka dneva.

Po uradnem delu se bo pričel družabni del, vmes bo dogajanje popestreno z živo glasbo.

**11.00 – 13.00:**

**Sledijo tekme, in sicer:**

* **1. tekma: UČENCI : UČENCI**
* **2. tekma: STARŠI : UČITELJI**
* **3. tekma: NOVINARJI : POLITIKI**
* **4. tekma: POLITIKI : ŽUPNIKI**

**Na spodnjem, odbojkarskem igrišču bo potekala tekma OK Galeja.**

Športne igre bodo zaključene predvidoma do 13.00 ure.

**13.00 - 15.00: pogostitev vseh zaslužnih pri nastajanju igrišča**

Z g. Vidovičem se dogovarjamo za možnost, da bi prišla vojska s tovornjaki, na katerih bi pripravljali enolončnice.

Za povabljene goste bomo pripravili pogostitev v telovadnici. Za pogostitev bomo poskrbeli člani ŠS s pomočjo šolske kuhinje.

Posebno pozornost na dan otvoritve bomo posvetili parkiranju. G Senekovič se bo z ravnateljem pogovoril o možnosti delnega zaprtja ceste in o tem, ali je potrebno prireditev kot javno prijaviti. V tem primeru bomo za redarstvo zaprosili gasilce.

* Vabila bo pripravila ga. Varl. Njej je potrebno posredovati naslove vseh, ki so kakorkoli pripomogli pri nastajanju igrišča.
* Naslednja seja bo 13. 05. 2014 ob 19.00 uri, ko bomo uskladili in določili končni potek otvoritvene slovesnosti.

Zapisala: Predsednik Šolskega sklada:

Katja Kozjek Varl Dejan Senekovič

Malečnik, 8. 4. 2014

Priloga.

* Plan načrtovanja otvoritve večnamenskega igrišča z zadolžitvami.